
MISSINGIUT
Silaannakkut angallanneq pillugu suliassaqarfimmi Trafikstyrelsip suliassai pisinnaatitaaneralu, naammagittaalliorsinnaaneq aamma Trafikstyrelsip malittarisassaliaasa ilaannik tamanut nalunaarutiginnittarneq pillugit Kalaallit Nunaannut nalunaarut

Inatsimmik allanngorneri ilanngullugit nalunaarutiginninneq nr. 642, 19. maj 2025-imeersoq malillugu Kalaallit Nunaannut silaannakkut angallanneq pillugu inatsimmi § 152, § 152 a, § 153, imm. 2, aamma § 153 a, imm. 3-miit 5 ilanngullugu, peqqussutikkut nr. xx-ikkut, xx-imeersukkut, peqqussutikkut nr. xx-ikkut, xx-imeersukkut allanngortinneqartoq, aamma oqartussaasumut appasinnerusumut suliassiinnaaneq ingerlatsinermi malittarisassani aalajangersarneqanngitsoq malillugit aalajangersarneqarpoq:

Suliassat
§ 1.  Trafikstyrelsi Transportministereqarfiup ataani aqutsisoqarfiuvoq.
§ 2.  Kalaallit Nunaanni inuit sakkutuujunngitsut pillugit silaannakkut angallanneq pillugu Trafikstyrelsip malittarisassiuineq, akuersissuteqartarneq aamma nakkutilliineq suliassaraa, matumani upalungaarsimaneq ilanngullugu.

Silaannakkut angallanneq pillugu inatsit malillugu piginnaatitaanerit
§ 3.  Silaannakkut angallanneq pillugu inatsimmi § 2, imm. 1, litra c-mi, § 3, imm. 1-imi, § 4, imm. 2-mi aamma 3-mi, § 6, imm. 3-mi, § 7, imm. 3-mi, § 9-mi, § 13, imm. 1, litra b-mi, § 16-imi, § 20, imm. 3-mi, § 21, imm. 3-mi aamma 4-imi, § 22, imm. 3-mi, § 24, imm. 1-imi, § 26, imm. 1-miit 3 ilanngullugu aalajangersakkani, § 30-imi, § 31-imi, § 32, imm. 2-mi, § 34-imi, § 35, imm. 1-imi, § 40 g-mi, § 40 i, imm. 3-mi, § 50, imm. 9-mi, § 51-imi, § 52-imi, §§ 53-miit 54 ilanngullugu, § 57, imm. 2, nr. 7-miit 10 ilanngullugu aalajangersakkani, § 57, imm. 3-mi, § 58, imm. 2-mi, § 59, imm. 1-imi, 2-mi aamma 4-imi, § 60, imm. 1-miit 3 ilanngullugu aalajangersakkani, § 62-imi, § 63, imm. 1-imi, § 64, imm. 2-mi, § 65, imm. 3-mi aamma 4-imi, § 67, imm. 1-imi, § 68, imm. 1-imi, § 69-imi, § 70-imi, § 70 a, imm. 1-miit 5 ilanngullugu aalajangersakkani, § 70 b, imm. 4-imi aamma 5-imi, § 71, imm. 2-miit 4 ilanngullugu aalajangersakkani, § 73-imi, § 74-imi, § 75, imm. 1-mi, 2-mi, 4-imi aamma 8-imi, § 76-imi, § 77, imm. 3-mi, § 81-imi, § 82-imi, § 82 a-imi, § 83-imi, § 85, imm. 1-mi, 2-mi aamma 4-imi, § 86-imi, § 88-imi, § 89 b, imm. 1-imi, § 111, imm. 9-mi, § 126 b, imm. 2-miit 4 ilanngullugu aalajangersakkani, § 126 c, imm. 2-mi aamma 3-mi, § 126 d-mi, § 126 e, imm. 2-mi, §§ 126 f-imiit 126 j ilanngullugu aalajangersakkani, § 130-imi, § 130 a-mi, § 131-imi, § 147 a, imm. 6-imi, § 148, imm. 4-imi, 5-imi aamma 7-imi, § 150 e, imm. 1-imi aamma 2-mi, § 151-imi, § 153, imm. 1-imi, § 153 a, imm. 1-imi, § 153 b, imm. 1-imiit 3 ilanngullugu aamma 5-ii aalajangersakkat, § 154, imm. 1-imi, § 155, imm. 2-mi, aamma § 156, imm. 2-mi, aamma inatsimmut ilanngussami Transportministerip piginnaatitaanera Trafikstyrelsimit suliarineqassaaq.  Aammattaaq suliassat, silaannakkut angallanneq pillugu inatsimmi aqutsisoqarfimmut tunniunneqartut Trafikstyrelsip suliarissavai.
Imm. 2.  Naalagaaffiup ilaani imaluunniit naalagaaffimmi tamarmi, killiliineq, piumasaqaatit imaluunniit inerteqquteqarneq taamaallaat timmisartornermi isumannaatsuunissamut eqqarsaatiginninnermik pissuteqarpat, utaqqiisaagallartumik killiliisinnaanermut, piumasaqaateqarsinnaanermut imaluunniit ilaannakkut angalasinnaanermut inerteqquteqarnissamut silaannakkut angallanneq pillugu inatsimmi § 3, imm. 2-mi, aamma § 153 a, imm. 2-mi oqaaseqatigiinni siullerni ministerip piginnaatinneqarnera, Trafikstyrelsimit suliarineqassaaq.
Imm. 3.  Pisortani oqartussaasunut allanut, suliniaqatigiiffinnut namminersortunut, suliffeqarfinnut imaluunniit immikkut paasisimasalinnut, silaannakkut angallanneq pillugu inatsit imaluunniit imm. 1 malillugu Trafikstyrelsimit aalajangerneqartussanut, imaluunniit timmisartut inuttaqanngitsut pillugit suliassaqarfimmut EU-p peqqussutaani malittarisassat assingi malillugit oqartussaasumut piginnaasaqartumut imaluunniit piginnaatinneqartumut, timmisartut inuttaqanngitsut pillugit suliassaqarfimmut aalajangiinernik aalajangiinissanut, silaannakkut angallanneq pillugu inatsimmi § 152, imm. 2 malillugu Trafikstyrelsip piginnaatitsissutit tunniussinnaavai.
Imm. 4.  Aliikkutaralugu sammisatut timmisartornerup iluani, aamma tassani allakkut timmisartornermut tunngasumik illersorneqarsinnaasutut isigineqarpat, pisortani oqartussaasunut allanut, suliniaqatigiiffinnut namminersortunut, suliffeqarfinnut imaluunniit immikkut paasisimasalinnut, silaannakkut angallanneq pillugu inatsit imaluunniit imm. 1 malillugu Trafikstyrelsimit aalajangerneqartussanut, timmisartut inuttaqanngitsut pillugit suliassaqarfimmut aalajangiinernik aalajangiinissanut, silaannakkut angallanneq pillugu inatsimmi § 152, imm. 3 malillugu Trafikstyrelsip piginnaatitsissutit tunniussinnaavai. 
Imm. 5.  Silaannakkut angallanneq pillugu inatsimmi § 152, imm. 4 malillugu, aalajangiinernut § 152, imm. 2-mi aamma 3-mi taaneqartunut, suliat suliarineqartarnerat pillugu malittarisassanik Trafikstyrelsi aalajangersaasinnaavoq.
Imm. 6. Pisortat ingerlatsinerat pillugu inatsimmi kapitalit 2-miit 7 ilanngullugu aalajangersakkat, sulianiaqatigiiffinnut namminersortunut aamma immikkut paasisimasalinnut, imm. 3 aamma 4 malillugit aalajangiisinnaanermut piginnaatinneqartunut, atuupput.  Takussutissiat toqqorneqartarnissaat il.il. aamma nipangiussisussaatitaaneq pillugu Trafikstyrelsi malittarisassanik aalajangersaasinnaavoq.

Silaannakkut angallassissutini pisinnaatitaaffiit nalunaarsorneqartarnerat pillugit inatsit malillugu pisinnaatitaanerit
§ 4.  Silaannakkut angallassissutini pisinnaatitaanerit nalunaarsorneqartarnerat pillugu inatsimmi § 31-imi transportministerip pisinnaatitaaneri, Trafikstyrelsimit suliarineqassapput.

Silaannakkut angallanneq pillugu malitassat
§ 5.  Malitassat tekniskiusut, § 3 malillugu Trafikstyrelsimit atulersinneqartut, Lovtidendemi nalunaarutigineqassanngillat, taamaattoq imm. 2 takuuk.
Imm. 2.  Malitassat, silaannakkut angallanneq pillugu inatsimmi § 40 g, § 50, imm. 9, § 70, § 70 a, imm. 1-miit 5 ilanngullugu aalajangersakkat, § 70 b, imm. 4 aamma 5, § 76, § 85, imm. 1-miit 2 ilanngullugu aalajangersakkat aamma 4, § 111, imm. 9, § 126 b, imm. 2-miit 4 ilanngullugu aalajangersakkat, § 126 c, imm. 2 aamma 3, § 126 d, § 126 e, imm. 2, § 126 f, § 126 g, imm. 5 aamma 6, §§ 126 h-imiit j ilanngullugu aalajangersakkat, § 130, § 130 a aamma § 131 malillugit aalajangersarneqartut, nalunaarutitut atulersinneqassapput, taakkulu Lovtidendemi nalunaarutigineqassapput.
Imm. 3.  Malitassat tekniskiusut, imm. 1 malillugu Lovtidendemi nalunaarutigineqarnissamik mininneqartut, Inunnut Sakkutuujunngitsunut Silaannakkut Angallannermut Aalajangersakkatut (BL-itut) suliarineqassapput, taamaattoq imm. 4-imiit 8 ilanngullugu aalajangersakkat takukkit. Inunnut Sakkutuujunngitsunut Silaannakkut Angallannermut Aalajangersakkat (BL-it) Trafikstyrelsip nittartagaani www.trafikstyrelsen.dk-mi tamanut saqqummiussinikkut nalunaarutigineqassapput.
Imm. 4.  Malitassat tekniskiusut silaannakkut angallannermi sullissisunut malitassatut erseqqissaataasutut ilusillit, ATS pillugu malitassatut suliarineqassapput, taakkulu tamanut saqqummiussinikkut  Trafikstyrelsip nittartagaani www.trafikstyrelsen.dk-mi tamanut saqqummiussinikkut nalunaarutigineqassapput.
Imm. 5.  Malitassat tekniskiusut nunat tamat akornanni pisussaaffiit malitsigisaannik AIP-mi (»Aeronautical Information Publication«-imi) aalajangersarneqartut, AIP-mi tamanut saqqummiussinikkut nalunaarutigineqassapput.
Imm. 6.  Malitassat tekniskiusut silaannakkut angallannermi isumannaallisaaneq eqqarsaatigalugu isertuussaasut, timitalerlugu imaluunniit digitaliusumik paasissutissiinikkut toqqaannartumik akuusunut attuumassuteqartunut nalunaarutigineqassapput.
Imm. 7.  Utaqqiisaagallartumik sumiiffinni inerteqquteqarneq pillugu- aamma killilersuineq pillugit malitassat tekniskiusut, silaannakkut angallanneq pillugu inatsimmi § 3, imm. 1 malillugu atulersinneqartut, Trafikstyrelsip nittartagaani www.trafikstyrelsen.dk-mi tamanut saqqummiussinikkut nalunaarutigineqassapput.
Imm. 8.  Utaqqiisaagallartumik sumiiffinni inerteqquteqarneq pillugu- aamma killilersuineq pillugit malitassat tekniskiusut, silaannakkut angallanneq pillugu inatsimmi § 3, imm. 1 malillugu atulersinneqartut, pissutsit tamanna piumasaqaatigippassuk, NOTAM-imik atulersitsinikkut nalunaarutigineqarsinnaapput.
Imm. 9.  Pigisat navianartut isumannaatsumik silaannakkut angallanneqartarnerannut nunat tamat akornanni inunnut sakkutuujunngitsunut silaannakkut angallannermut Suliniaqatigiiffiup malitassiai tekniskiusut taakkulu kingusinnerusukkut allannguutai Lovtidendemi nalunaarutigineqarneq ajorput.  Malittarisassat taakku tamanut saqqummiussinikkut  Trafikstyrelsip nittartagaani www.trafikstyrelsen.dk-mi tamanut saqqummiussinikkut nalunaarutigineqassapput.

Naammagittaalliorsinnaaneq
§ 6.  Nalunaarummi matumani § 3 aamma silaannakkut angallanneq pillugu inatsit, aamma malittarisassat tassannga aalajangersarneqartut malillugit,  Trafikstyrelsip aalajangiineri, Inunnut Sakkutuujunngitsunut Silaannakkut Angallannermut Aalajangersakkat aamma silaannakkut angallannermi suliassaqarfimmut EU-p peqqussutai, transportministerimut imaluunniit allaffissornikkut oqartussaasumut allamut naammagittaalliuutigineqarsinnaanngillat, taamaattoq imm. 2 takuuk.
Imm. 2.  Nalunaarummi matumani § 3, imm. 3 aamma 4  malillugit aalajangiinerit aalajangersarneqartut, Trafikstyrelsimut naammagittaalliuutigineqarsinnaapput.
Imm. 3.  Silaannakkut angallanneq pillugu inatsimmi § 70 a, imm. 8 malillugu Kalaallit Nunaanni Namminersorlutik Oqartussat aalajangiinerit aalajangigai, transportministerimut imaluunniit allaffissornikkut oqartussaasumut allamut naammagittaalliuutigineqarsinnaanngillat.
Imm. 4.  Timmisartut inuttaqanngitsut pillugit silaannakkut angallanneq pillugu inatsimmi aalajangersakkat malillugit malittarisassat atulersinneqartut malillugit aalajangiinerit politiinit imaluunniit Illersornissaqarfimmit aalajangerneqartut, transportministerimut imaluunniit allaffissornikkut oqartussaasumut allamut naammagittaalliuutigineqarsinnaanngillat.

Atuutilerfissaa
§ 7.  Nalunaarut ulloq 1. juli 2027 atuutilissaaq.
Imm. 2. Silaannakkut angallanneq pillugu Trafikstyrelsenip suliassai aamma piginnaatitaaneri Trafikstyrelsenip maleruaqqusaasa ilai pillugit naammagittaalliuuteqarsinnaatitaaneq aamma tamanut saqqummiussisarneq pillugit nalunaarut Kalaallit Nunaannut atuuttoq nr. 1126, 25. oktober 2024-imeersoq atorunnaarsinneqassaaq.

By-, Land- og Transportministeriet, ulloq xx.xx. 2027
[by-, land- og transportministerens navn]



/ Mette Langhoff

